ইসলাম হলো শান্তি ও সুস্পষ্ট ধর্ম। এতে কোন অস্পষ্টতা নেই। প্রতিটি বিষয়েই ইসলামের অনিন্দ্য সুন্দর নির্দেশনা দিয়েছে। এমনকি নাম রাখার ক্ষেত্রে রয়েছে উত্তম বিধান। আমাদের প্রিয়নবী (সা.) নবজাতকের সুন্দর, অর্থবহ, শ্রুতিমধুর নাম রাখার জন্য কি-না গুরুত্বারোপ করেছেন। মুসলমানিত্ব ফুটে ওঠে এমন নামকরণে যত্নবান হতে কতই না জোর তাগিদ দেয়া হয়েছে সর্বজনীন ইসলামে। উপরন্তু মাতা-পিতা, অভিভাবকদের প্রতি অতীব তাৎপর্যময় গুরু দায়িত্ব হলো সন্তানের ভালো অর্থপূর্ণ ভারি মিষ্টি নাম রাখা।